OPETETTAVISSA OLEVA HENKI 4/4
Millaista elämää viettää ihminen, joka osaa ottaa vastaan neuvoja?
Kenelle annat luvan puuttua todellisiin ongelmiisi?
Otatko neuvoja vastaan?
Jos et ole valmis ottamaan vastaan opetusta, -
sielusi jää vaille viisautta.
Tästä ohjelmasta on sinulle apua.
Opetan opetettavissa olemisen tärkeydestä.
AIKAISEMMIN: -
Rikas nuorukainen kohtasi Jeesuksen tiellä.
Mark. 10:17.
"Ja hänen sieltä tielle mennessään juoksi muuan hänen luoksensa, -
polvistui hänen eteensä ja kysyi häneltä: 'Hyvä opettaja, mitä -
minun pitää tekemän, että minä iankaikkisen elämän perisin?' "
Jeesus kysyi, miksi nuorukainen sanoi häntä hyväksi.
Jeesus tiesi, etteivät opetuksen sanat olisi mukavia kuulla.
Tästä puhuin viime viikolla.
Mark. 10:21 "Niin Jeesus katsoi häneen ja rakasti häntä ja sanoi -
hänelle: "Yksi sinulta puuttuu..."
Kenelle annatte luvan puhua teille niistä ongelmista, -
joiden kanssa kamppailette eniten?
Kysymys on tärkeä, koska usein on kyse ikuisuusasioista.
Ikuisuusasioista.
Avatkaa Mark. 10:21.
"Niin Jeesus katsoi häneen ja rakasti häntä ja sanoi hänelle: -
'Yksi sinulta puuttuu: mene, myy kaikki, mitä sinulla on, -
ja anna köyhille, niin sinulla on oleva aarre taivaassa; -
ja tule ja seuraa minua'."
Mieheltä puuttui vain yksi asia.
Hän oli juuri sanonut noudattaneensa kaikkia käskyjä.
Jeesus kuitenkin sanoi, että yksi asia puuttui.
Mielestäni siihen sisältyi useampi asia.
Luetaan jakeen Mark. 10:21 loppu.
"Yksi sinulta puuttuu: mene..."
Jeesus käski miestä menemään kotiinsa.
Se oli yllättävä vastaus.
Hän halusi olla Jeesuksen kanssa, -
mutta Jeesus käski häntä ensin selvittämään vanhat asiansa.
Ihmiset eivät aina ymmärrä armoa.
He haluavat heittää kaikki ongelmansa Jeesukselle.
He kiirehtivät uuteen elämäänsä.
Kylvämisen ja leikkaamisen laki on yksi ikuisista periaatteista.
Jeesus ei pyytänyt nuorukaista heti mukaansa.
"Mene, myy kaikki, mitä sinulla on, ja anna köyhille, niin sinulla on -
oleva aarre taivaassa; ja tule ja seuraa minua".
Mutta hän synkistyi siitä puheesta ja meni pois murheellisena, -
sillä hänellä oli paljon omaisuutta.
Puhuiko Jeesus vain yhdestä asiasta?
Asioita oli ainakin viisi.
Ennen kuin voi seurata Jeesusta, on kuljettava omaa tietään.
On selviteltävä vanhat asiat.
Toinen asia oli koko omaisuuden myyminen.
Hän oli omaisuutensa orja.
Jeesus puhui hänelle kaikkein vaikeimmasta asiasta.
Myy kaikki, mitä sinulla on.
Kolmas asia oli rahojen antaminen köyhille.
Mies ei ollut luonnostaan antelias.
Hän ei innostunut ajatuksesta antaa kaikki rahansa köyhille.
Raamattu sanoo, -
että Herra maksaa meille takaisin sen, minkä annamme köyhille.
Nuorukainen ei ollut ymmärtänyt tätä periaatetta.
Jae jatkuu: "Niin sinulla on oleva aarre taivaassa".
Tilanne kääntyi traagiseksi.
Jeesus ikään kuin lupasi nuorukaiselle, -
että tällä tavoin hän pääsee mukaan taivaalliseen suunnitelmaan.
Nuorukainen eli luonnollisen maailman mukaan.
Jeesus halusi, että hän alkaisi elää taivaallisten mukaan.
Miehellä olisi aarre taivaassa, ja hän voisi seurata Jeesusta.
Jeesus ei siis puhunut vain yhdestä puuttuvasta asiasta.
Miehen piti mennä ja myydä koko omaisuutensa, -
oppia olemaan antelias ja päättää elää Jumalan valtakunnalle.
Hänen piti oppia taipumaan Jumalan tahtoon, -
ja sitten vasta seurata Jeesusta.
Jeesus oli pyytänyt vain omia opetuslapsiaan seuraamaan itseään.
Tämä nuorukainen juoksi Jeesuksen luo täynnä oppimisintoa.
Hyvä opettaja! Kuinka voisin pelastua?
Hän sai tilaisuuden astua Jumalan hänelle varaamaan suunnitelmaan.
Hänestä olisi jopa saattanut tulla yksi Jeesuksen opetuslapsista.
Hän lähti pois murheellisena.
Hän synkistyi Jeesuksen puheesta.
Hän päätti olla myymättä omaisuuttaan.
Hän ei jakanut sitä köyhille, eikä innostunut taivaan aarteista.
Hän ei innostunut edes Jeesuksen seuraamisesta.
Kaiken lisäksi hän synkistyi.
Hän synkistyi siitä puheesta ja meni pois.
Hän lähti kotiinsa.
Hän ei pystynyt vastaanottamaan opetusta.
Opetettavuutta ei koetella helpoissa tilanteissa.
Sitä testataan silloin, kun on kyse sielun syvimmistä ongelmista.
Vasta kaikkein syvimpien ongelmien kohdalla paljastuu, -
osaammeko vastaanottaa opetusta.
Nuorukainen piti Jeesusta hyvänä opettajana siihen asti, -
kunnes puheenaiheiksi nousivat anteliaisuuden puute, -
liiallinen kiintymys omaisuuteen -
ja haluttomuus sitoutua Jeesukseen ja Jumalan valtakuntaan.
Ne olivat sielun ongelmakohtia.
Niitä on meillä jokaisella.
Jeesus selitti opetuslapsilleen, mitä oli tapahtunut.
Mark. 10:23-27 "Silloin Jeesus katsoi ympärilleen ja sanoi -
opetuslapsillensa: 'Kuinka vaikea onkaan niiden, joilla on tavaraa, -
päästä Jumalan valtakuntaan!' Niin opetuslapset hämmästyivät hänen -
sanoistaan. Mutta Jeesus rupesi taas puhumaan ja sanoi heille: -
'Lapset, kuinka vaikea onkaan niiden, jotka luottavat -
tavaraansa, päästä Jumalan valtakuntaan! Helpompi on kamelin -
käydä neulansilmän läpi kuin rikkaan päästä -
Jumalan valtakuntaan.' Niin he hämmästyivät yhä enemmän ja -
sanoivat toisillensa: 'Kuka sitten voi pelastua?' "
He eivät nähneet ihmiskunnalla mitään toivoa.
Kukaan ei ole ongelmaton tapaus.
"Jeesus katsoi heihin ja sanoi: 'Ihmisille se on mahdotonta, -
mutta ei Jumalalle; sillä Jumalalle on kaikki mahdollista'.
Niin Pietari rupesi puhumaan sanoen hänelle: 'Katso, me olemme -
luopuneet kaikesta ja seuranneet sinua'. Jeesus sanoi: 'Totisesti -
minä sanon teille: ei ole ketään, joka minun tähteni ja -
evankeliumin tähden on luopunut talosta tai veljistä tai sisarista -
tai äidistä tai isästä tai lapsista tai pelloista, ja joka ei saisi -
satakertaisesti: nyt tässä ajassa...' "
Ei ole ketään, jolle ei maksettaisi takaisin jo tässä ajassa -
hänen tekemistään uhrauksista.
Jatketaan kohdasta Mark. 10:30.
"...nyt tässä ajassa taloja ja veljiä ja sisaria ja äitejä -
ja lapsia ja peltoja, vainojen keskellä, ja tulevassa maailmassa -
iankaikkista elämää."
Toistakaa: "Tulevassa maailmassa".
Liian monet luulevat, että Jumalan lupaukset koskevat vain tulevaa.
Tämä jae on kuitenkin selkeä.
Jokainen, joka tekee uhrauksia palvellakseen Herraa, -
saa jo tässä ajassa satakertaisesti takaisin.
Tulevassa ajassa hän saa ikuisen elämän.
Jumalalla on suunnitelma teitä jokaista varten.
Teidät luotiin jotakin jumalallista tarkoitusta varten.
Saarnaaja 3:11 sanoo: -
"Myös iankaikkisuuden hän on pannut heidän sydämeensä..."
Eräs käännös luonnehtii sitä tarkoituksellisuuden tunteeksi.
Me jokainen kannamme kuitenkin jonkin verran vanhaa omaisuutta.
Jos emme anna Jumalan Sanan opettaa meitä, -
jos emme anna oikeiden opettajien päästä suojamuuriemme läpi, -
jos emme luovu siitä harhaluulosta, ettei meissä ole mitään vikaa, -
ja syytämme jatkuvasti ongelmistamme muita ihmisiä, -
emme saavuta potentiaaliamme.
Antakaa ihmisten puhua teille niistäkin asioista, -
joita ei ole helppo kuulla.
Sen jälkeen voitte Jumalan Sanan ja rukouksen avulla muuttua.
Silloin Jumala voi valmistaa teitä seuraamaan häntä.
Tekin voitte elää todeksi Jumalan lupauksia.
Jumalalla on suuria suunnitelmia, mutta usein seisomme niiden tiellä.
Emme anna Jumalan työkalujen puhua meille.
Aina löytyy myös ihmisiä, -
joilla on omat motiivinsa neuvojensa jakamiseen.
He yrittävät vain manipuloida ja peittää epävarmuuttaan.
On kyse heidän omista ongelmistaan.
En tarkoita heitä.
He tulevat kokouksen jälkeen antamaan alakuloisia profetioita.
Älkää kuunnelko heitä.
Kuunnelkaa pikemminkin ystäviänne, jotka käyvät samassa solussa.
Päästäkää oma puolisonne turvamuurinne läpi.
Jos kuuntelette heitä avoimin mielin, -
koko avioliittonne voi uudistua.
Voitte saada uuden kipinän suhteeseenne.
Me miehet olemme valitettavasti niin masokistisia, -
ettemme aina ota vastaan neuvoja.
Pysykää avoimina Jumalan Sanalle ja Jumalan ihmisille.
Älkää kuunnelko neuvoja, joilla yritetään peitellä epävarmuutta.
Ei ihme, että opetuslapset eivät nähneet ihmiskunnalla toivoa.
Juudakseen ei voinut luottaa raha-asioissa.
Tuomas epäili Jeesusta.
Pietari taas mokasi niin monta kertaa, -
että hän ryhtyi taas kalastajaksi.
Hän sai puolet opetuslapsista mukaansa.
Johannes ja Jaakob olivat aina napit vastakkain, -
ja sekös harmitti muita.
Opetuslapset olivat tavallisia ihmisiä.
He olivat vain tavallisia, pelastettuja syntisiä, -
jotka saivat etuoikeuden olla Jeesuksen kanssa.
Jumala puhuu yliluonnollisista asioista.
Mikä ihmiselle on mahdotonta, on Jumalalle mahdollista.
Mahdoton on mahdollista sinunkin elämässäsi, -
jos vain annat ihmisten kertoa sinulle sen, -
mitä sinun tarvitsee kuulla.
Minulla on sellaisia ystäviä.
Se on epämiellyttävää.
Viime aikoinakin on käynyt niin, -
että läheiset ihmiset, vaimoni ja vanhemmiston jäsenet, -
ovat estäneet potentiaalisia katastrofeja puhumalla minulle.
Kiitän siitä Jumalaa.
Miettikää, keitä teillä on omassa elämässänne.
Kenelle annatte luvan puhua teille suoraan?
Kenen neuvoa kuuntelette?
On kyse yliluonnollisista asioista.
Jumala haluaa tehdä mahdottoman mahdolliseksi.
Voimme saada läpimurron jollain tietyllä alueella -
ja huomata elävämme Jumalan kirkkauden täyttämällä alueella.
On mahtavaa elää ajassa, jonka Jumalan kirkkaus on kruunannut.
Oletteko tarpeeksi nöyriä avautuaksenne ystävillenne?
Ehkä istutte heidän vieressään.
Teillä on hyviä ystäviä.
Uskallatteko päästää heidät tarpeeksi lähelle, -
jotta he voivat auttaa teidät yliluonnolliselle tasolle?
Ihmiselle se on mahdotonta, mutta Jumalalle mahdollista.
Jos opimme ottamaan vastaan neuvoja oikeilta ihmisiltä, -
Jumala voi viedä meidät aivan uudelle tasolle.
Siihen tarvitaan ehkä vain pari muutosta.
Rikkaan nuorukaisen kohdalla muutoksia oli noin viisi.
Hänen piti myydä omaisuutensa ja antaa rahat köyhille.
Hän saisi aarteen taivaassa ja voisi seurata Jeesusta.
Surullisinta on, että nuorukainen lähti pois murheellisena.
Sulkekaa silmänne.
Kaikkien silmät ovat kiinni.
Onko elämässänne asioita, -
joihin ette ole antaneet kenenkään puuttua?
Ette ole antaneet teille rakkaiden ihmisten puuttua niihin, -
ettekä ole antaneet heidän aloittaa prosessia, -
joka avaisi elämäänne uuden yliluonnollisen ulottuvuuden.
Tämä voi olla läpimurtonne.
Tässä salissa on ihmisiä, -
jotka eivät ole avautuneet läheisten ihmisten neuvoille.
He olisivat halunneet puuttua ongelmiinne.
Ongelmana saattaa olla negatiivisuus, raha tai katkeruus.
Se saattaa liittyä hyväksikäyttöön tai loukkaukseen.
Ehkä ongelmat liittyvät haasteellisiin luonteenpiirteisiin.
Jos käsittelet ne, pääset etenemään Jumalan suunnitelmissa.
Raamattu opettaa, että sielun on hyvä ottaa vastaan opetusta.
Sielu on ihmisen konehuone.
Päätöksemme ja tunteemme syntyvät sielussa.
Sielu ohjaa ajatteluamme.
Voimme yrittää muuttaa käyttäytymismallejamme, -
mutta usein ne vain heijastavat sielumme ongelmia.
Jeesus ei halua puhua ainoastaan järjellemme.
Hän haluaa puhua suoraan sydämeemme -
ja käsitellä ongelmiamme.
On hyvä olla lähellä ihmisiä, joita ei kiinnosta pelkkä ulkokuori, -
vaan jotka välittävät sisäisestä maailmastamme.
Jos pidämme sielumme avoimena opetukselle, -
voimme muuttaa kaikkien läheistemme elämän.
En ole aina ajatellut, että perheyrityksemme hyödyttää muita.
Se oli aina tärkeää perheelleni. Itse ymmärsin sen vasta myöhemmin.
Perheyrityksemme myy Harley Davidsoneja -
ja Porscheja.
Haluamme tukea Jumalan valtakunnan työtä taloudellisesti.
Se on hyvä motivaatio.
21-vuotiaana lähdin työskentelemään Karibialle.
Yritin rakentaa elämän itselleni, mutta päädyin sotkemaan asioita.
Käännekohta tapahtui Barbadoksella.
Ymmärsin tarvitsevani Jumalan armoa ja anteeksiantoa.
Aloin käydä seurakunnassa.
Ymmärsin, miten suuri merkitys nuorisotyöllä on.
Perustin Open Youth Trust -järjestön, -
jolle on kerätty jo 15 miljoonaa puntaa.
Hallitus on käyttänyt esimerkkiämme valtakunnallisessa nuorisotyössä.
On hyvä osata ottaa vastaan opetusta.
Olen joutunut oppimaan uusia asioita nopeasti.
On osattava tutkia itseään ja nähdä, -
millä alueilla on tarvetta muuttua.
On mukavaa menestyä liike-elämässä, -
mutta sitä tärkeämpää on toteuttaa Jumalan suunnitelmaa.
Jotta voit elää Jumalan sinulle armoittamalla alueella, -
sinun on tiedettävä, mihin Jumala on sinut kutsunut.
Tämä opetus auttaa ymmärtämään niitä siunauksia, -
joita omalla armovyöhykkeellä eläminen tuo.
Voit tilata myös naisten konferenssin opetus-DVD:n, -
jossa on johtavien naispastoreiden opetusta.
Valmistaudu elämään Jumalan suosiossa ja armossa.
Tilaa tuotteet puhelimitse -
tai internet-sivujemme kautta: www.hillsongtv.com/partner.
Sinä kestät ikuisesti, meidän maailmamme kuihtuu
Sinun valtakuntasi on armon valtakunta
Kaiken Herra, olet lähellämme
Koko maailmankaikkeus kumartuu edessäsi
Pelastajamme korjaa vääryydet
Sinun kunniasi tähden, nimesi on kunnian tähden
Olet kaiken Herra
Olet lähellämme
Koko maailmankaikkeus kumartuu edessäsi
Kaiken Herra, olet lähellämme
Koko maailmankaikkeus kumartuu edessäsi
Kadotetut löytyvät, sokeat näkevät
Rammat kävelevät, kuolleet elävät
Olet Jumala, ja hallitset ikuisesti
Kadotetut löytyvät, sokeat näkevät
Rammat kävelevät, kuolleet elävät
Olet Jumala, ja hallitset ikuisesti
Kadotetut löytyvät, sokeat näkevät
Rammat kävelevät, kuolleet elävät
Olet Jumala, ja hallitset ikuisesti
Kadotetut löytyvät, sokeat näkevät
HERÄTYS: HAVAHTUMINEN, ENTISEEN LOISTOON PALAAMINEN
Jotain tapahtuu sisälläsi.
Luonteesi kehittyy. Juuresi kasvavat.
Opit luottamaan.
Kasvu edellyttää juurtumista.
Älä halveksi pieniä alkuja. Jumala valmistaa sinua johonkin suureen.
Jeesuksen veri katkaisee jokaisen kirouksen, -
se katkaisee jokaisen kahleen, joka perheesi yllä on.
Uusien sukupolvien ei enää tarvitse käydä läpi samoja vaikeuksia.
Tulet muuttumaan. Tämä kaupunki tulee täyttymään ilosta.
Huutakaa ja tanssikaa, -
sillä herätys on tullut kaupunkiin.
Lue lisää konferensseista: hillsongtv.com/conference
Jumala rakastaa kaikkia ihmisiä, ja myös sinua.
Joskus luulemme, että Jumala on meitä vastaan.
Raamattu kuitenkin opettaa toisin.
Jumala haluaa antaa meille kaikille tulevaisuuden ja toivon.
Jumalan siunausta sinulle. Muista, että paras on vielä edessäpäin.
Suomennos: Hanna Tischer